《和微之以足疾不赴西湖赏雪》
宋代·范纯仁

年来遇景彊追攀，长恐身衰兴易阑。八十康宁天下少，四并聚会古为难。

客尘随念须频拂，世网萦人且自宽。布政未能跻乐俗，爱贤犹喜共清欢。

湖光映雪凝深碧，野色当轩展素纨。心似白公何虑脚，燕堂深暖小安禅。

作者简介：范纯仁（1027年6月－1101年），字尧夫，谥忠宣。 北宋大臣，人称“布衣宰相”。参知政事范仲淹次子。1027年6月，范纯仁生于南京应天府。宋仁宗皇祐元年进士。曾从胡瑗、孙复学习。父亲殁没后才出仕知襄邑县，累官侍御史、同知谏院，出知河中府，徙成都路转运使。宋哲宗立，拜官给事中，元祐元年同知枢密院事，后拜相。宋哲宗亲政，累贬永州安置。范纯仁于宋徽宗立后，官复观文殿大学士，后以目疾乞归。建中靖国年间去世，追赠开府仪同三司，谥号忠宣。著有《范忠宣公集》。